Csatay Janka, fehéregyházi Marosfy Csatai Johanna Gizella (Budapest, 1884. szeptember 27. – Budapest, 1971. április 17.) magyar színésznő.

Életútja
Hegyi Aranka színésziskoláját látogatta, majd 1901-ben a Tarka Színpadon játszott először. 1903. november 21-én fellépett a Király Színházban, az Aranyvirágban Ellen szerepében. 1905. november havában a Népszínház, 1916-ban a Vígszínház tagja volt. 1918. szeptember 25-én fellépett az Apolló Kabaréban, Liptai Imre A hadiparaszt című szatirikus komédia női főszerepében. 1918-ban a Városi Színházban játszott. 1921. április havától a Renaissance Színház, 1923-tól a Royal Orfeum tagja volt. 1929-ben a Belvárosi, 1943-ban az Új Magyar Színházban láthatta a közönség. Az 1930-as években külföldön élt.

A Farkasréti temetőben helyezték örök nyugalomra.

Családja
Fehéregyházi Marosfy Sándor kereskedő és Csatai (Korizmics) Zsófia színésznő leányaként született, a budapest-erzsébetvárosi római katolikus plébánián keresztelték meg 1884. október 12-én.

Fontosabb szerepei
 Irén (Góth S.–Pásztor Á.: Vengerkák)
 Primadonna (Bíró L.: Sárga liliom)
 Boszorkány (Kacsoh P.: János vitéz)
 Tverskoj grófnő (Karenina Anna)
 Tobák Janka (Az őrgróf)
 Boszorkány (János vitéz)
 Izabella (Kis kávéház)
 Carmen (Az ezredes)
 Minna (Burnett: A kis lord)
 Primadonna (Sárga liliom)
 Etel (Heltai J.: A tündérlaki lányok)
 Ludmilla (Verő: Leányka)
 Denise (Gavault-Ordonneau: Kisvárosi botrány)

Jegyzetek

Források
 
 Magyar Színművészeti Lexikon. Szerk. Erődi Jenő és Kürthy Emil összegyűjtött anyagának felhasználásával... Schöpflin Aladár. [Bp.], Országos Színészegyesület és Nyugdíjintézete, [1929].
 
 Népszabadság, 1971. április 25.
 kino.tv
 Apja gyászjelentése

További információk
 Blaha Lujza emlékalbum. Szerk. Porzsolt Kálmán. [Bp.], Blaha Lujza Emlékbizottság, [1927].
 Színészeti lexikon. Szerk. Németh Antal. Bp., Győző Andor, 1930.
 Révai Új Lexikona. Főszerk. Kollega Tarsoly István. Szekszárd, Babits, 1996-.

Magyar színésznők
1884-ben született személyek
1971-ben elhunyt személyek